Aklais ezers (Valles pagasts)
Šis raksts ir par ezeru Valles pagastā. Par citām jēdziena Aklais ezers nozīmēm skatīt nozīmju atdalīšanas lapu. Aklais ezers (arī Taurkalnes Aklais ezers un Aklezers) ir purva ezers Bauskas novada Valles pagasta ziemeļaustrumos, netālu no Taurkalnes. Krasti — zemi, aizaugoši, grūti pieejami, dibens — dūņains, daudz sakritušu koku. Notece — pa Vitkapupīti (Vitkopu) uz Daugavu. Makrofīti — grīšļi, lēpes, glīvenes. Ezera austrumos, Taurkalnes pusē, ir labiekārtota pieeja pie ezera, atpūtas vieta un informatīvais stends.